
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00802/2014-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији високошколске установе

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ са седиштем Травничка 2, БЕОГРАД, ПИБ: 104408263, Матични број: 17645609,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА “АКАДЕМИЈА ЗА ДИПЛОМАТИЈУ И БЕЗБЕДНОСТ“, са седиштем  Травничка 2, БЕОГРАД, је дана 10.02.2014. године поднела захтев за трансформацију у факултет и за акредитацију установе УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ под бројем 612-00-00039/119/2014-04. 
Установа је приложила следећу документацију о промени правне форме:
1. Одлука о приступању Универзитету „УНИОН-НИКОЛА ТЕСЛА“ у Београду
2. Уговор о приступању Академије за дипломатију и безбедност Универзитету „УНИОН-НИКОЛА ТЕСЛА“ у Београду
3. Одлука о статусној промени Високе школе Академија за дипломатију и безбедност
4. Статут Универзитета „УНИОН-НИКОЛА ТЕСЛА“ у Београду
5. Статут Факултета за дипломатију и безбедност Универзитета „Унион-Никола Тесла“ у Београду
6. Уверење о акредитацији студијског програма Основних академских студија – Дипломатија и безбедност
7. Уверење о акредитацији студијског програма Мастер академских студија – Корпоративна безбедност
8. Уверење о акредитацији студијског програма Мастер академских студија – Дипломатија и безбедност
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената о извршеној анализи достављене документације са оценом, извештај поткомисије који садржи и оцену, сачињен након спроведеног непосредног увида у рад установе УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ, са седиштем Травничка 2, БЕОГРАД, и предлог одлуке, достављени су Комисији за акредитацију и проверу квалитета. Комисија за акредитацију и проверу квалитета установила је да постоје пропусти у документацији везани за Стандарде 6 и 9 и упутила је установи Акт упозорења.
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је установа УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ  отклонила поменуте недостатке из Акта упозорења, те да испуњава прописане стандарде у погледу квалитета високошколских установа.
Основни квантитативни подаци о установи су:
1. Број наставника на установи=27
      Број наставника са пуним радним временом=21
      (7 редовних професора, 8 ванредних професора, 10 доцената, 3 
      предавача)
            Број наставника са непуним радним временом=6
            (за 4 наставника приложени су уговори о
            ангажовању и сагласности матичних установа)                     
2. Број сарадника на установи=0
Број сарадника са пуним радним временом=0
3. Број студијских програма=3 
ОАС Дипломатија и безбедност 180 ЕСПБ
МАС Дипломатија и безбедност 120 ЕСПБ
МАС Корпоративна безбедност 120 ЕСПБ 
4. Број студената=100*3+50*2+40*2=480
5. Просечно оптерећење наставника=6.13 
Проценат наставе који држе наставници с пуним радним временом=85.64%
6. Бруто простор=1500м2
Простор по студенту=3.12м2

7. Укупан број рачунара у учионицама=20
8. Укупан број библиотечких јединица=1173

Стандард 1: Основни задаци и циљеви високошколске установе 

Факултет је дефинисао основне задатке и циљеве у складу са Законом о високом образовању. Задаци и циљеви у потпуности су садржајно дефинисани и кроз документ Стратегија обезбеђења квалитета, а усвојени су заједно са осталим документима на одговарајућим органима факултета.
Циљеви су конкретни и проистичу из мисије факултета, а засновани су на реалним и расположивим ресурсима. Циљеви, кроз процес трогодишњег школовања на I степену и двогодишњег школовања на II степену, укључују постизање компетенција, академских знања и примењених вештина у политикологији.
Све активности су у складу са основним задацима и циљевима установе. Њихово периодично унапређење реализује се кроз додатне сегменте доступне студентима током наставног процеса и минималним изменама студијског програма, не већим од законом прописаних.

Стандард 2: Планирање и контрола

Планирање процеса фазно се контролише, по принципу кључних догађаја (milestone) и по принципу мониторинга. Контрола се спроводи унутрашњим процесима (самовредновањем) и спољашњим активностима (спољашња контрола), по јасно дефинисаним методама, садржајима и моделима квантификације резулата контроле.
Редовно и систематично контролисање испуњености и остваривости основних задатака спроводи се у складу са законом прописаном динамиком, а извештаји о спроведеној контроли представљају јавно доступан документ.

Стандард 3: Организација и управљање

Постоји Статутом утврђена организациона структура и систем управљања факултетом. Све организационе јединице од Секретаријата, преко катедри и Института за стратешке студије своје делатност врше у складу са Статутом установе.

Стандард 4: Студије

Дипломирани студенти завршетком студијског програма стичу квалификације академског нивоа знања у областима: дипломатија и безбедност (основне и мастер студије) и менаџмент и бизнис (мастер студије).
Примерене и законом прописане методе учења остварују се кроз структуру одговарајуће ширине и дубине. Обавезни и изборни предмети налазе се у прикладној размери и међусобном односу. Њиховим одабиром студенти бирају ужу профилацију кроз области дипломатије и безбедности или на студијама другог степена менаџмент и бизнис.
Сви студијски програми представљају повезане и усклађене целине. Као такви обухватају циљеве, структуру и садржај, политику и процедуру уписа студената, и методе учења и начине провере знања, исходе учења и компетенције студената. Сваки предмет из студијског програма исказује се тачно одређеним бројем ЕСПБ бодова.


Стандард 5: Научноистраживачки рад

Научно истраживачки рад у домаћем и међународном окружењу остварује се, прати и прописно публикује. Планира се краткорочно и дугорочно (годишњи планови и средњорочни програми) и компетентно се реализује. Носилац активности научноистраживачког рада факултета је Институт за стратешке студије чији је рад уређен донесеним актима факултета, у складу са Статутом установе.
Резултати научноистраживачког рада су усклађени са циљевима програма и укључују се у наставни процес. Научноистраживачки рад је димензионисан у односу 80% у функцији наставно-образовног процеса, а 20% за потребе спољних корисника у оквиру пројеката, предавања, семинара, симпозијума и издавачке делатности.
 Научноистраживачки рад реализују наставници и сарадници Факултета. Сви они поседују компетентна знања и звања у складу са законом. Препоручује се установи:
-   снажније подстицање наставног особља на научноистраживачки и стручни рад и повећање броја научних публикација
-   ангажовање на учешћу у конкурсима и сарадњи на пројектима које финансира држава и међународне институције, а посебно Европска унија
 - покретање научног часописа из области дипломатије и безбедности и корпоративне безбедности.

Стандард 6: Наставно особље

Настaвни процес реализује наставно особље које сачињавају искључиво наставници, што није у супротности са стандардима али дугорочно није одрживо јер спречава развој научног подмлатка. Препоручује се установи да у наредном периоду за извођење вежби ангажује сараднике. Сви наставници имају звања предвиђена законом. За све наставнике приложене су одлуке о избору од стране Сената Универзитета „Унион-Никола Тесла“.
Комисија констатује да ни након допуна по Акту упозорења квалификације наставног особља у књизи наставника нису у свим случајевима адекватно документоване. Репрезентативне референце у књизи наставника представљају објављене радове у научним и стручним часописима са прецизним библиографским подацима, као и објављене књиге, са именом издавача и местом и годином објављивања. Препоручује се факултету да уреди књигу наставника у складу са наведеним упутством и да је начини доступном студентима и јавности објављивањем на сајту.
Укупнан број наставника ангажованих с пуним радним временом износи 21, а од тога један наставник прелази старосну границу прописану Законом о високом образовању,  у вези чега у наредној школској години треба наћи адекватно решење, тј. замену. За 5 наставника ангажованих с непуним радним временом достављени су уговори и сагласност матичних установа, а за једног наставника је достављен доказ да је поделио радно време. На установи постоје обезбеђени услови за рад свих наставника. Установа сугерише да они међусобно сарађују у обради мултидисциплинарних наставних целина. Препоручује се установи да адекватним мерама подстиче наставно особље на писање уџбеника за своје наставне јединице.
Величина група за предавања и вежбе одговара Допуни стандарда за акредитацију студијских програма у оквиру одређеног образовно научног, односно уметничког поља. Просечно оптерећење наставника на установи износи 6.13 часова недељно, што је у границама предвиђеним стандардом. Наставници ангажовани с пуним радним временом држе 85.64% наставе.

Стандард 7: Ненаставно особље

Особље за обављање библиотечких и послова информационих система је квалификовано да обавља све предвиђене послове. За обављање послова на одржавању информационог система задужен је висококвалификовани дипломирани инжењер електротехнике.
За обављање секретарских послова задужен је дипломирани правник са дугогодишњим радним искуством. Референти у студентској служби су такође високообразовани и као такви квалификовани за обављање ових послова.

Стандард 8: Студенти

Факултет утврђује услове за упис студената на основу чега се врши избор кандидата. На предлог Наставно-научног већа Факултет расписује конкурс за све нивое студија. Конкурс садржи: број студената за одређене студијске програме; услове за упис; мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. Све активности уписа студената регулисане су Статутом.
Достављени показатељи и прилози уз овај стандард упућују на чињеницу да се непрекидно и систематски прати успех студената и њихово напредовање на сваком од студијских програма.
Током извођења наставе непрекидно се прати и вреднује успешност студенaта у савлађивању појединог предмета, што у проценту не мањем од 10% има удела у коначној оцени на испиту. Предиспитне обавезе учествују са највише 40 поена, а испитне са најмање 60 поена у складу са Статутом Факултета. 

Стандард 9: Простор и опрема

Факултет поседује одговарајући простор и опрему за извођење образовног процеса. Према приложеној документацији установа располаже са 1500м2 простора за укупно 480 студената, односно са 3.12м2 по студенту. С обзиром да је у претходном периоду исти простор користила и високошколска установа Универзитет „Привредна Академија“, Факултет за примењени менаџмент, економију и финансије из Београда, у Акту упозорења се тражило разјашњење о међусобној подели. У одговору на Акт упозорења установа је приложила изјаву  власника да је уговор са Факултетом за примењени менаџмент, економију и финансије раскинут 31.3.2014. године, и да је УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ једини корисник простора.
Према приложеној документацији услови за рад наставног и ненаставног особља су на највећем нивоу. Простор и опрема задовољавају све урбанистичке, техничко технолошке, хигијенске и здравствено сигурносне услове.
На основу приложеног извода из књиге инвентара и листе вредније опреме може се закључити да је обезбеђена савремена техничка опрема за извођење процеса наставе и управљања.





Стандард 10: Библиотека, уџбеници и информатичка подршка

Факултет обезбеђује покривеност свих предмета одговарајућом литературом, училима и помоћним наставним средствима, расположивим студентима на време и у броју довољном да се обезбеди нормално одвијање наставног процеса. Потребно додатно увећати библиотечки фонд за студијски програм МАС Корпоративна безбедност. Укупан број библиотечких јединица износи 1173, што задовољава стандардом предвиђени услов о минимално 1000 библиотечких јединица. Установи се препручује да у будућем периоду ради на повећању библиотечког фонда.
Информациони систем и рачунарска учионица доступне су студентима и кроз наставни процес и кроз додатне активности на факултету. Факултет располаже и бежичном мрежом која такође има безбедан приступ Интернету.
	
Стандард 11: Извори финансирања

Извори финансирања Факултета за дипломатију и безбедност довољни су да обезбеде квалитетно извођење наставног процеса најмање за период законом прописаног трајања студијског програма.
Постоји јавно доступан финансијски план за наредну годину као и резултати о финансијском пословању из претходних година.


Стандард 12: Унутрашњи механизми за обезбеђење квалитета

Факултет доноси јасну и јавно доступну стратегију обезбеђења квалитета која се спроводи кроз рад комисије  и која се посебно односи на квалитет наставе. Факултет спроводи процес самовредновања периодично и уз активно учествовање студената. Кроз анкетне упите разматрају се оцене студената о квалитету наставног процеса и сви остали за студенте релевантни фактори који утичу на услове под којима се остварује настава.
Квалитетом се у процесу образовања управља у складу са стандардима обезбеђења квалитета. Резултати планирања, обезбеђења и контроле квалитета се адекватно публикују у Стратегији обезбеђења квалитета наставног процеса и користе у поступку побољшања наставних активности. Препоручује се установи снажније подстицање рада студентског парламента и укључивање студената у систем одлучивања.

Стандард 13: Јавност у раду

Јавно су публиковани и доступни основни задаци, циљеви, очекивани образовни исходи, опис студијских програма и други релевантни подаци који омогућавају студентима и потенцијалним студентима да донесу одговарајуће одлуке о свом образовању, путем сајта факултета на локацији www.diplomatija.com.  Књига наставника је јавно публикован документ.

Kомисија за акредитацију и проверу квалитета, утврдила је да високошколска установа УНИВЕРЗИТЕТ "УНИОН-НИКОЛА ТЕСЛА"-ФАКУЛТЕТ ЗА ДИПЛОМАТИЈУ И БЕЗБЕДНОСТ има укупно 21 наставника са пуним радним временом,  6 наставника са непуним радним временом,  0  сарадника, 1500 м2 бруто  простора за извођење наставе за укупно 480 студената, у седишту.
 
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ ВИСОКОШКОЛСКЕ УСТАНОВЕ




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ са седиштем Травничка 2, БЕОГРАД, ПИБ: 104408263, Матични број: 17645609, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

